text: "Or giras, cors, en le tiere eniermee,
   Et jou irai come maleuree
   A le dolor ke tu m’as porparlee
   Dusk'au juise. . . ............
   Kant te cars ert de mort resuschitee,
   El en l'aet de trente ans restoree,
   Dont serai, cors, droit a toi ramenee
   Et en ches membres droit a toi restoree,
   Od toi ensemble en le flame embrasee
   Ke li diable nos aront aprestee;
   Puis comparras l’orgueil et le posnee
   Ke tu tos jors as si grant demenee.
  